Nesthy Petecio

Si Nesthy Alcayde Petecio (namundag Abril 11, 1992) sarong Filipinong amateur na boksingera na an paghihingako sa kabantogan iyo an saiyang kapangganahan nin medalyang bulawan sa 2019 AIBA Women's World Boxing Championships asin nakikitusay sa Olimpikong Karawat sa Tig-init nin 2020 para sa ikaduwang medalyang bulawan kan Filipinas. Kan Enero 1, 2015, siya numero 2 sa kategoryang 57 kg. nin Kababaihan sa ranggo kan Amateur International Boxing Association.

 Kinaamayi kan buhay asin edukasyon 
Si Nesthy Petecio namundag sa Santa Cruz, Davao del Sur ki Teodoro asin Prescilla Petecio. Si Petecio gikan sa sarong dukhang pamilya; an saiyang ama na si Teodoro sarong parauma mantang an ina niyang si Prescilla sarong agom na nakapirmi sa harong. Siya asin an saiyang mga tugang minatabang sa saindang ama na makatipon nin mga ipot nin manok na ipinapabakal bilang abono. An inot na isport niya iyo an basketbol, alagad kan huri naghubò siya sa boksing kan siya 7 anyos kaidtong mahiling an saiyang mga tugang na pinag-eensayo kan saiyang ama. Huli sa mga nagibo niya sa boksing, nakaatender siya sa Rizal Technological University para sa saiyang halangkaw na edukasyon. 

 Karera 

 Inot na mga taon 
Si Nesthy Petecio asin an saiyang mga tugang tinukdoan nin boksing bilang paagi nin pagdepensa sa sadiri. Nagpadagos si Petecio asin an saiyang mga tugang sa pag-ayon sa mga kompetisyon sa boksing tanganing makatabang sa saindang pamilya sa pinansiyal na paagi.

Si Petecio nagkaigwa nin dakulang pagkakataon sa saiyang karera sa boksing sa edad na 11, kan mag-ayon siya sa sarong laban sa Araw ng Davao sa Rizal Park, Syudad nin Davao. Minsan ngani an mga kompetisyon parating iinareglo sosog sa katawoha, an kalaban ni Petecio lalaki na mas dakula an hawak asin mas dakol an eksperyensya kisa saiya. Alagad siya nanggana sa patiribayan, na iyo an nagkua kan atensyon ni Celestino Rebamonte na iyo man an nag-andurog saiya tanganing mamidbid an tagatukdo para sa koponan nin kababaihan sa Filipinas na si Roel Velasco. Dangan siya nakapartisipar sa 2007 Smart National Youth and Women's Open Boxing Championship sa Cagayan de Oro kun sain siya nanggana nin bulawan. Bilang resulta nakua niya an saiyang lugar sa koponan sa boksing kan nasyon.

 Nasyonal na koponan 
Bilang representante kan Pilipinas, si Petecio nagpadagos sa pag-entra sa nagkapirang kompetisyon internasyunal. Nakaguno siya nin mga medalyang pirak sa 2014 AIBA Women's World Championship siring man sa 2011 asin 2013 Sur-subangan na Asyanong Karawat; sarong medalyang bronse sa 2012 Kampeonatong Asyano; asin medalyang bulawan sa 2015 Kupa nin Presidente kan Indonesya.

Masabak man siya sa 2014 Asyanong Karawat sa Incheon, South Korea, sa 2015 asin 2017 Kampeonatong Asyano alagad dai nakatindog sa podyum. Dai man siya nakakawat para sa 2016 Olimpiko sa Tig-init sa Rio de Janeiro, Brazil. Huli sa dai pag-ako nin medalya huli sa pagkadaog sa 2018 Asian Games sa Jakarta, Indonesia asin pagsuhayan dara kan pagtapos kan relasyon sa sarong kailusyon, nakaeksperyensiya si Petecio nin depresyon.

Pagkatapos kan pagpahingalo niya, si Petecio nagbalik sa pagguno nin sarong bulawan sa 2019 Thailand Open International Boxing Championship. Sa 2019 AIBA Women's World Boxing Championship sa Ulan-Ude, ginana ni Petecio an bulawan sa dibisyon na featherweight pakadaog sa panlaban kan kagsibot na banwa na si Liudmila Vorontsova sa pinal. Tinapos niya an taon kaiba an saro pang medalyang bulawan, ngunyan sa 2019 Southeast Asia Games. Idto sarong mahamis na kapangganahan para ki Petecio pakatapos na dai ikinapuli an pinakahalangkaw na premyo sa biennial na karawat sa saiyang tulong nakaaging pagprobar.

Nakakuwalipikar si Petecio sa 2020 Olimpiko sa Tig-init sa Tokyo, nasyon nin Hapon huli sa saiyang halangkaw na ranggo, matapos na makanselar an pangkinaban pagpakwalipikar huli sa pandemyang dara kan COVID-19. Nakikipagtusayan siya sa dibisyon nin featherweight kan kababaihan asin nakaabot na sa ngunyan sa semi-pinal na nasisyerto an medalyang bulawan. Nanaog siya ki Marcelat Sakobi Matsu (Congo) PTS (5-10), Lin Yu-ting (Chinese-Taipei) PTS (3-2), Yeni Arias (Colombia) PTS (5-10), asin Irma Testa (Italy) PTS (4-1).

 Mga Resulta 

 2015 Pankinaban na Kampeonato

 Nanaog ki Manel Meharzi (Algerya) PTS (3-10)
 Nanaog ki Maryna Malovana (Ukranya) PTS (3-10)
 Nanaog ki Lu Qing (Tsina) PTS (3-10)
 Nanaog ki Tiara Brown (Estados Unidos) PTS (3-10)
 Nadaog ki Zinaida Dorynina (Rusya) PTS (0-22)

 2014 Kampeonato an Asyanong Karawat

 Nanaog ki Gulzhaina Ubbiniyazova (Kazakhstan) PTS (3-10)
 Nadaog ki Yin Junhua (Tsina) PTS (0-3)

 2019 Pankinaban na Kampeonato

 Nanaog ki Jucielen Romau (Brazil) PTS (3-22)
 Nanaog ki Stanira Petrova (Bulgaria) PTS (3-2)
 Nanaog ki Qiao Jiru (China) PTS (3-22)
 Nanaog ki Sena Irie (Japan) PTS (4-12)
 Nanaog ki Criss Artingstall (England) PTS (4-1)
 Nanaog ki Liudmila Vorontsova (Ruso) PTS (3-2)

 2020 Olimpiko sa Tig-init

 Nanaog ki Marcelat Sakobi Matsu (Congo) PTS (5-10) 
 Nanaog ki Lin Yu-ting (Chinese-Taipei) PTS (3-2) 
 Nanaog ki Yeni Arias (Colombia) PTS (5-10)
 Nanaog ki Irma Testa (Italy) PTS (4-1)

 Toltolan 

Kategorya:Filipino